CELEX: 62013CN0207
Language: el
Date: 2013-04-18 00:00:00
Title: Υπόθεση C-207/13: Αίτηση προδικαστικής αποφάσεως, την οποία υπέβαλε το College van Beroep voor het Bedrijfsleven (Κάτω Χώρες) στις 18 Απριλίου 2013 — Wagenborg Passagiersdiensten BV κ.λπ. κατά Minister van Infrastructuur en Milieu, έτεροι διάδικοι: Wagenborg Passagiersdiensten BV και Terschellinger Stoombootmaatschappij BV

29.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 189/7
            
         Αίτηση προδικαστικής αποφάσεως, την οποία υπέβαλε το College van Beroep voor het Bedrijfsleven (Κάτω Χώρες) στις 18 Απριλίου 2013 — Wagenborg Passagiersdiensten BV κ.λπ. κατά Minister van Infrastructuur en Milieu, έτεροι διάδικοι: Wagenborg Passagiersdiensten BV και Terschellinger Stoombootmaatschappij BV
   (Υπόθεση C-207/13)
   2013/C 189/14
   Γλώσσα διαδικασίας: η ολλανδική
   
      Αιτούν δικαστήριο
   
   College van Beroep voor het Bedrijfsleven
   
      Διάδικοι στην υπόθεση της κύριας δίκης
   
   
      Προσφεύγουσες: Wagenborg Passagiersdiensten BV, Eigen Veerdienst Terschelling BV, MPS Stortemelk BV, MPS Willem Barentsz BV, MS Spathoek NV, G.A.F. Lakeman h.o.d.n. Rederij Waddentransport
   
      Καθού: Minister van Infrastructuur en Milieu
   
      Έτεροι διάδικοι: Wagenborg Passagiersdiensten BV και Terschellinger Stoombootmaatschappij BV
   
      Προδικαστικά ερωτήματα
   
   
               1)
            
            
               Εμποδίζει ο χαρακτηρισμός του ολλανδικού μέρους του Waddenzee ως εσωτερικής πλωτής οδού (ζώνη 2-πλωτή οδός) στο παράρτημα I της οδηγίας 2006/87 (1) την εφαρμογή του κανονισμού για το καμποτάζ στις δημόσιες επιβατικές μεταφορές στο Waddenzee μεταξύ της ολλανδικής ηπειρωτικής χώρας και των νησιών του Waddenzee: Terschelling, Vlieland, Ameland και Schiermonnikoog;
            
         
               2)
            
            
               Εμποδίζει η δυνατότητα εφαρμογής του κανονισμού για το καμποτάζ την εφαρμογή του κανονισμού 1370/2007 (2), λαμβανομένου υπόψη του άρθρου 1, παράγραφος 2, του κανονισμού 1370/2007;
            
         
               3)
            
            
               Είναι τα κράτη μέλη ελεύθερα, βάσει του άρθρου 1, παράγραφος 2, του κανονισμού 1370/2007, να κηρύσσουν μόνον ένα ή περισσότερα συγκεκριμένα μέρη του κανονισμού αυτού, εν προκειμένω το άρθρο 5, παράγραφος 3, σε συνδυασμό με το άρθρο 5, παράγραφος 4, εφαρμοστέα επί των δημοσίων επιβατικών μεταφορών με πλωτά μέσα;
            
         
               4)
            
            
               Δύναται η περιλαμβανόμενη στο άρθρο 5, παράγραφος 4, του κανονισμού 1370/2007 εξαίρεση, και ειδικότερα το εκεί περιεχόμενο κριτήριο των 300 000 χιλιομέτρων, να κηρυχθεί (άνευ ετέρου) εφαρμοστέα επί των δημοσίων επιβατικών μεταφορών με πλωτά μέσα;
            
         
               5)
            
            
               Σε περίπτωση καταφατικής απαντήσεως στο ερώτημα 4, ποιες συνέπειες πρέπει τότε να συνδεθούν με το γεγονός ότι στην περίπτωση αυτή χορηγήθηκαν άδειες για δημόσιες επιβατικές μεταφορές με πλωτά μέσα, χωρίς να πληρούνται οι προϋποθέσεις της διατάξεως του άρθρου 7, παράγραφος 2, του κανονισμού 1370/2007;
            
         
      (1)  Οδηγία 2006/87/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τη θέσπιση τεχνικών προδιαγραφών για τα πλοία εσωτερικής ναυσιπλοΐας και την κατάργηση της οδηγίας 82/714/ΕΟΚ του Συμβουλίου (ΕΕ L 389, σ. 1).
   
      (2)  Κανονισμός (ΕΚ) 1370/2007 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2007, για τις δημόσιες επιβατικές σιδηροδρομικές και οδικές μεταφορές και την κατάργηση των κανονισμών (ΕΟΚ) 1191/69 και 1107/70 του Συμβουλίου (ΕΕ L 315, σ. 1).